# Innledning

Hjertesone er en tverrfaglig dugnad der målet er å gjøre skoleveien tryggere ved å redusere biltrafikken rundt skoleporten. Det krever at færre kjører, og flere sykler og går til skolen. De som må kjøres slippes av på bestemte av- og påstigningssteder utenfor Hjertesonen. Initiativet til å danne Hjertesone kan komme fra foreldre (FAU), fra skoleledelsen, eller fra kommunen.

På nasjonalt nivå er det dannet en prosjektgruppe sammensatt av representanter fra Statens vegvesen, Syklistenes Landsforening, Politiet, Trygg Trafikk, Foreldreutvalget for Grunnopplæringen, Helsedirektoratet, Miljøagentene og Norges Automobil Forbund.

Arbeidet med Hjertesone har mange aspekt. Skolen må sette trafikk på agendaen. Hvis man skal minske foreldrekjøringen og flere skal sykle og gå, må opplæringen være tilstrekkelig og man må sikre et velfungerende samarbeid mellom skole og foresatte. En god trafikksikkerhetsplan er et nyttig verktøy i arbeidet med Hjertesone. Prosjektgruppen for Hjertesone i Bergen har laget en mal for denne, utarbeidet etter hjertesonekonseptet og kriterier for Trafikksikker skole, som er et initiativ av Trygg Trafikk forankret i Kunnskapsløftet og i Forskrift om miljørettet helsevern i barnehager og skole m.v.

Det er i barndommen at grunnlaget for holdninger i trafikken blir lagt. Derfor er det viktig at trafikkopplæring starter tidlig og blir systematisk innarbeidet gjennom hele barne- og ungdomstiden. Trafikksikkerhet for barn er de voksnes ansvar. Evne til risikoforståelse, refleksjon, samarbeid og det å ta andres perspektiv er alle sentrale elementer i trafikken. Her er de voksne rollemodeller. Et godt samarbeid mellom skole og foreldre må til for å utvikle ferdigheter, kunnskap og holdninger elevene trenger for å ferdes trygt i trafikken.

Trafikksikkerhetsplanen innehar mal for utforming av Hjertesone, retningslinjer for adkomst for gående og syklende til og fra skolen, turer i regi av skolen, bruk av sikkerhetsutstyr, sykkel- og bilparkering, moment i trafikkopplæring, samt kompetansemål fra Kunnskapsløftet.

Denne trafikksikkerhetsplanen skal ha årlig revidering og være kjent for alle ansatte ved skolen.

# 2 Hjertesone

Hjertesone er et nytt begrep, og omfatter kun en liten del av skoleveien, tett på skolens egne grenser. Målet er å minske biltrafikken rundt selve skolen, med trygge av- og påstigningssteder *utenfor* hjertesonen. Naturlig nok vil denne sonen variere fra skole til skole, ut fra hver enkelt skoles forutsetninger, både topografisk og trafikalt. Derfor er det ønskelig at skolen, elevene og FAU selv er med på å utforme hjertesonen for sin skole.

## 2.1 Utforming Hjertesone

Under følger punkt som skal legges til grunn for å definere Hjertesone:

* Skolen, elevrådet og FAU markerer en geografisk Hjertesone i skolen sin umiddelbare nærhet, tett på skoleeiendommen
* Skolen, elevrådet og FAU understreker eventuelle særskilte trafikale problemområder innenfor hjertesonen og rangerer disse
* Skolen, elevrådet og FAU fremmer tiltak for å minske biltrafikken, samt få flere elever og lærere til å gå og sykle til skolen
* Skolen har tilstrekkelig med sykkelparkeringsplasser
* Skolen, elevrådet og FAU foreslår alternativer til trygge droppsoner utenfor hjertesonen

Dersom det gjør utformingen enklere først å finne og rangere risikopunkt i skolens nærområde, og definere hjertesonen utfra disse, er det et alternativ å snu på rekkefølgen.

Det finnes mange måter å lage hjertesoner på, og hver skole skal finne sin egen. Målet er å finne rom for optimal tilrettelegging, og skolen kan gjøre mye selv. Her følger noen alternativer, både tiltak som skolen kan gjøre i egen regi, og tiltak som kan etterspørres (se kapittel om [Skoleveien](#_4_Skulevegen_utanfor)):

* Skilt/oppmerking om Hjertesone for å øke bevisstheten til bilistene
* Gå- og sykkelgrupper
* Hjertesonevoktere ved krysningspunkt mellom droppsone og skole
* Øke antall sykkelparkeringsplasser
* Nedsatt fartsgrense
* Parkerings- og/eller stoppforbud
* Stengte, delvis stengte eller periodevise stengte veistrekninger

Man må selvsagt se hjertesonen i forbindelse med skoleveien i sin helhet, men likevel er det et viktig skille. Skolevegen har mange innfartsårer og er ulik fra elev til elev, mens alle må gjennom Hjertesonen. Dersom det er spesielle behov for tiltak på deler av skoleveien som ligger utenfor Hjertesonen, råder vi til å komme med innspill om tiltak til veieier (se punkt om [Skolevei](#_Skuleveg)en).

3 Trafikksikker skole

Arbeidet med Hjertesone er nært knyttet til kriteriene Trygg Trafikk har satt for Trafikksikker skole. Denne godkjenningsordningen er gyldig i inntil tre år. Regodkjenning skjer med bakgrunn i vurdering fra skolen, i forhold til erfaringer fra arbeidet og etterlevelse etter kriteriene. Trafikksikker skole-kriteriene blir fremmet som et godt, veiledende verktøy for trafikksikkerhetsarbeidet i skolen.

Med bakgrunn både i Kunnskapsløftets [kompetansemål](https://www.tryggtrafikk.no/tema/skole/trafikk-i-kunnskapsloftet/), *Forskrift om miljørettet helsevern i barnehager og skoler m.v.*, og i *Forskrift til opplæringsloven* §12-1 om regulering av trafikksikkerhet, er skolen pålagt ansvar for elevenes trafikksikkerhet på skolen og langs skoleveien. Kriteriene som er satt for Trafikksikker skole omfatter alle kravene fra aktuelle lover og forskrifter.

Ved å bli godkjent som Trafikksikker skole blir trafikksikkerhetsarbeidet kvalitetssikret og skolen viser at de følger kravene i gjeldende lover og forskrifter. En godkjenning som Trafikksikker skole kan ikke garantere fravær av ulykker, men er et kvalitetsstempel for godt, målrettet og helhetlig arbeid med trafikksikkerhet.

For å bli godkjent som Trafikksikker skole har Trygg Trafikk utarbeidet seks kriterier:

* Skolen gir, i samarbeid med FAU, anbefalinger til foresatte om sykling til skolen
* Skolen har utarbeidet rutiner for å ivareta sikkerheten på turer til fots, på sykkel, i bil/buss og med kollektivtransport i regi av skolen
* Skolen har gode rutiner for at planene blir fulgt av de ansatte
* Skolen har integrert trafikkopplæring i lokal læreplan/årsplan i tråd med Kunnskapsløftets kompetansemål
* Skolens læreplan for trafikk er årlig tema på foreldremøter
* Foreldre blir involverte i skolens trafikksikkerhetsarbeid for eksempel gjennom Foreldrenes arbeidsutvalg (FAU)

[Malen](#_5_Mal) under innehar videre informasjon om hvordan man kan innarbeide disse kriteriene i trafikksikkerhetsplanen.

4 Skoleveien utenfor Hjertesonen

Dersom det skulle være spesielle behov for trafikksikkerhetstiltak på de delene av skoleveien som ligger utenfor hjertesonen, bør dette spilles inn til eier av veien. Teknisk etat eller bymiljøetaten har ansvar for kommunale veier. Fylkeskommunen er veieier og budsjettansvarlig for fylkesveinettet, men det er Statens vegvesen som har det utøvende ansvaret for investeringer, drift og vedlikehold på fylkesveiene. Riksveiene ligger også under Statens vegvesen.

Det er de ulike veieierne som skal kontaktes og som sitter med midlene til å vurdere og eventuelt gjennomføre tiltak.

På lik linje med hjertesoneutformingen skal punkt for skoleveien forøvrig rangeres etter prioritet. Dette gjør trafikksikkerhetsarbeidet lettere for veieier.

Trafikksikringsplan for

------------ skole

# 5 Mal

Under (markert grønt) fyller skolen ut informasjon, samt hvilke forebyggende tiltak som kan være aktuelle for sin skole og skolevei. Trafikksikkerhetsplanen bør revideres årlig, eller oftere dersom trafikksituasjonen eller elevmassen endres.

Tips: [Aspåsen skole](http://docplayer.me/21933960-Aspasen-skole-trafikksikker-skole.html), Bodø og [Bekkestua barneskole](http://bekkestua.barneskole.no/files/2017/10/trafikksikkerhet_ved_bekkestua_barneskole_2017.pdf), Oslo

## 5.1 Skoleinformasjon

Informasjon om og navn på skolen, beliggenhet, trinn, elevtall, kart med mer.

## 5.2 Trafikksituasjon

Trafikksituasjonen rundt skolen, veiinformasjon, adkomst, risikovurdering, kart med mer.

## 5.3 Hjertesone

Geografisk avgrensning av hjertesonen, om risikopunkter eller -strekninger, punktrangering, om tilrettelegging for gange og sykling, sykkelparkering, droppsoner med mer.

Tips 1: Se kapittel om [Hjertesone](#_Hjertesone)  
Tips 2: Kartutsnitt med markerte risikopunkt og droppsoner

## 5.4 Å gå til skolen

Om å øve på skoleveien, om Hjertesone – tilrettelegging for gående, gåbuss/gågrupper, trygge rutevalg og foreldresamarbeid. Om ansvarsfordeling, risikovurdering av krysningspunkter, tellinger med mer.

Eksempel: [Gåbuss](https://www.drammen.kommune.no/aktuelt/aktuelt/sikrere-skolevei-med-hjertesone/), Øren skole, Drammen  
Tips: Tellinger av antall gående, syklende og kjørende elever, konkurranse  
Materiell: [Gåprøven](https://www.tryggtrafikk.no/tema/skole/gaprove-barnetrinn/), Trygg Trafikk

## 5.5 Å sykle til skolen

*«Skolen gir, i samarbeid med FAU, anbefalinger til foresatte om sykling til skolen.»*

Trafikksikker skole

Trygg Trafikk anbefaler at barn bør være fylt 10-12 år, samt at de har gjennomgått sykkelopplæring over tid før de kan sykle alene i blandet trafikk.

Skolen bør her ta stilling til anbefalt aldersgrense for sykling til og fra sin skole, samt standpunkt i forhold til bruk av sparkesykkel, og sykling sammen med voksne. Informasjon om   
Hjertesone – tilrettelegging for syklister, sykkelgrupper, sykkelparkering, risikovurdering av krysningspunkter med mer.

Materiell 1: [Sykling på skoleveien – Trygt frem og hjem](https://www.tryggtrafikk.no/content/uploads/2015/10/Sykling-p%C3%A5-skoleveien-trygt-frem-og-hjem.-Endeleg.pdf), Trygg Trafikk  
Materiell 2: [Sykkelopplæringsmateriell](https://www.tryggtrafikk.no/tema/skole/sykkelopplaering-barnetrinn/), Trygg Trafikk

## 5.6 Utflukter

*«Skolen har utarbeidet rutiner for å ivareta sikkerheten på turer til fots, på sykkel, i bil/buss og   
med kollektivtransport i regi av skolen.»*

Trafikksikker skole

Om reiseplaner, retningslinjer, beredskapsplan, bruk av sikkerhetsutstyr (bilbelte, sykkelhjelm og så videre). Om foreldreinformasjon, tall på lærere per elev, rutiner for obligatorisk turutstyr (førstehjelpssaker, elevmedisiner, mobiltelefon, refleksvester og lignende). Om rutiner for elevopptelling/ansvarsfordeling med mer.

Tips: Lag rutinehåndbok for tur

## 

## 5.7 Trafikkopplæring

*«Skolen har integrert trafikkopplæring i lokal læreplan/årsplan i tråd med   
Kunnskapsløftets kompetansemål.»*

Trafikksikker skole

I Kunnskapsløftet er trafikkopplæring obligatorisk for barne- og ungdomsskolen. Alle barn skal få felles, kontinuerlig og god trafikkopplæring. Dette må følges opp av hver enkelt skole, noe som betyr at alle skoler skal utarbeide læreplaner for temaet.

Om Kunnskapsløftets kompetansemål. Om skolens arbeid med trafikksikkerhet - trinn for trinn, årsplan eller årshjul med vekt på skifte av årstider (refleks, glatte veier, sykling), trafikktrening eller lignende. Om trafikkrelaterte tema på turer (trinnvis).

Eksempel: [Trafikksikkerhet ved Bekkestua barneskole](http://bekkestua.barneskole.no/files/2017/10/trafikksikkerhet_ved_bekkestua_barneskole_2017.pdf)   
Tips 1: [Reflekskonkurranse](http://bekkestua.barneskole.no/index.php?artID=138), Bekkestua barneskole  
Tips 2: Gå-til-skolen-aksjon  
Tips 3: Miljøagentenes [Beintøft-aksjon](http://www.beintoft.no/)  
Tips 4: [Alle Barn Sykler](https://allebarnsykler.no/)  
Materiell 1: [Trafikkboka](https://www.tryggtrafikk.no/tema/skole/trafikkboka/), Trygg Trafikk  
Materiell 2: [Sykkelopplæring og prøve](https://www.tryggtrafikk.no/tema/skole/sykkelopplaering-barnetrinn/), Trygg Trafikk

## 

## 5.8 Rutiner

*«Skolen har gode rutiner for at planene blir fulgt av de ansatte.»*

Trafikksikker skole

Om når og hvor ofte trafikksikkerhetsplanen skal opp som tema. Skriftlig rutinehåndbok med informasjon om turer/utflukter, varelevering, renovasjon og så videre. Plan for lærergjennomgang av TS-plan..

Tips 1: Utnevne en trafikkansvarlig og definere denne rollen (kursdeltakelse, foreldremøter og lignende)  
Tips 2: Alle nye lærere skal settes inn i trafikksikringsplanen ved oppstart  
Materiell: Kunnskapsløftet - [Veiledere til skole og lærere](https://www.tryggtrafikk.no/content/uploads/2014/05/Veiledning-til-Kunnskapsl%C3%B8ftet-2011.pdf), Trygg Trafikk

## 5.9 Foreldresamarbeid

*«Skolens læreplan for trafikk er årlig tema på foreldremøter.»*

*«Foreldre blir involvert i skolens trafikksikkerhetsarbeid for eksempel gjennom   
Foreldrenes arbeidsutvalg (FAU).»*

Trafikksikker skole

Om hvordan foreldre/FAU blir underrettet og integrerte i planen. Om rollefordeling, faste aksjoner, aktiviteter med mer.

Tips: Trafikkutvalg i FAU  
Materiell: [Brosjyrer til foreldre og FAU](https://www.tryggtrafikk.no/tema/skole/brosjyrer/), Trygg Trafikk